Dr. Tate Makgoe, Vrystaatse LUR vir onderwys, Dinsdag saam met van die provinsie se beste presteerders op die Universiteit van die Vrystaat se Suidkampus in Bloemfontein. Makgoe is in sy noppies dat die provinsie vir die vyfde keer in die afgelope agt jaar die beste slaagsyfer in die land behaal het. Foto: Mlungisi Louw
Adv. Tsoarelo Malakoane, onderwyshoof van die Vrystaat, dr. Tate Makgoe, provinsiale LUR vir onderwys, Sam Mashinini, Vrystaatse LUR vir polisie, paaie en vervoer, en ’n paar leerlinge was saam met Ntombela teenwoordig.
Marc het algeheel die beste in die provinsie gevaar en Brandon is die topleerling vanuit ’n voorheen benadeelde skool.
Marc, wat vanjaar medies aan die Universiteit van Pretoria gaan studeer, het nie noodwendig verwag om as die beste in die provinsie aangewys te word nie, maar hy weet hy het baie, baie werk ingesit om daar te kom.
Hy glo harde werk, konsekwentheid en passie is die resep tot sukses. Volgens hom is sy ma, Lydia, baie trots op sy prestasie.
Die Hoërskool Witteberg in Bethlehem is aangewys as die skool wat die beste in wiskunde en fisiese wetenskap gevaar het.
* Alet van der Walt berig Marelie Bester van die Hoërskool Ficksburg spog nou met 10 A’s, saam met die twee onderskeidings wat sy vir vakke in die onafhanklike eksamen behaal het.